MUTU 14
Nongwa Yafiki Kyala Ali ni Gulu?
1. Nongwa yafiki Kyala asalile Abaisraeli ukuya gulu lyake?
Kyala asalile abandu ba kikolo kya Abrahamu ukuya bandu bake, kangi abapele indaghilo. Abandu bake aba abapele ingamu ya “Israeli.” Umwene alondagha ukuti biputeghe mu bwanaloli nukonga amasyu ghake. (Salimo 147:19, 20) Abandu aba fikolo ifingi bamanyilagha indaghilo ufuma ku Baisraeli.—Belenga Ubwandilo 22:18.
Kyala asalile Abaisraeli ukuya baketi bake. Isi Abaisraeli babombile situtula umanya ubununu bwa kukonga indaghilo sya Kyala. (Ukukumbusya Indaghilo 4:6) Abandu abangi bamanyilagha isya Kyala wabwanaloli ufuma ku Baisraeli.—Belenga Yesaya 43:10, 12.
2. Nongwa yafiki Abakristu babwanaloli bali gulu limolyene?
Bo akabalilo kakindilepo, Abaisraeli bakwanda bataghile ulusako ulu bali nalo kwa Kyala. Yehova asalile Abakristu babwanaloli ukuya bandu bake. (Matai 21:43; 23:37, 38) Lino, Abakristu babwanaloli bakumbombela Yehova ukuya baketi bake.—Belenga Imbombo sya Batumigwa 15:14, 17.
Yesu abamanyisye abafundiwa bake ukuti bakafumusyeghe nukubapela abandu aba fikolo fyosa ukuya bafundiwa. (Matai 10:7, 11; 24:14; 28:19, 20) Lino, imbombo iyi yikubombiwa fiyo papo ubumalikisyo buli pipi. Ukwanda kunyuma kosa, lino kabalilo aka Kyala obungania abandu ba fikolo fyosa ukuti biputeghe pamopene. (Ubusetuli 7:9, 10) Abakristu babwanaloli bali mu gulu limolyene ukuti bakasanieghe kangi batulaneghe. Pa kisu kyosa abene bomanyila iBaibolo pangomano syabo.—Belenga Abahiburi 10:24, 25.
3. Ngimba igulu lya Baketi ba Yehova lyalyandile bulebule?
M’ma 1870 abandu bamo aba bamanyilagha iBaibolo balyandile ubwagha ubwanaloli. Abene bamanyile ukuti Yesu abamanyisye Abakristu ukuti bafumusyeghe amasyu gha Kyala. Akagulu ka bandu aba kalyandilepo imbombo yakufumusya Ubunyafyale bwa Kyala. Mu 1931 balyandile umanyikwa ukuti Baketi ba Yehova.—Belenga Imbombo sya Batumigwa 1:8; 2:1, 4; 5:42.
4. Ngimba Abaketi ba Yehova bakulongosiwa bulebule?
Bo Abakristu bakwanda baya bingi, ifipanga fyatuliwagha ni kibughatila kyakulongosya. Aba bali mu kibughatila kyakulongosya bali pasi pa Yesu uyu Mutu wa kipanga. (Imbombo sya Batumigwa 16:4, 5) Abaketi ba Yehova bope botuliwa ni Kibughatila Kyakulongosya. Abakamu bitu aba bakusi mu nyinoghono. Boketesya muno imbombo yikwendela m’maofesi ghosa gha Baketi ba Yehova. Boketelela imbombo yakusanusya amabuku, upanga nutuma amabuku mu njobelo syakukinda 600. Ukwendela mu njila iyi bolongosya ifipanga fyakukinda 100,000 pa kisu kyosa. Mu kipanga kilikyosa muli abakulumba. Abakulumba aba boketelela untimo wa Kyala.—Belenga 1 Peteri 5:2, 3.
Abaketi ba Yehova gulu ili likufumusya amasyu amanunu numanyisya abandu ukuya bamanyili ba Yesu ufwana na isi abatumiwa babombagha. Abaketi ba Yehova bofumusya kunyumba ni nyumba. (Imbombo sya Batumigwa 20:20) Bomanyila iBaibolo na bandu aba bolonda umanyila ubwanaloli. Igulu lya Baketi ba Yehova lilongosiwa na Yehova uyu yo Mpapi wabo. Tuli pabukamu na pabulumbu, kangi tutulana pa ndamyo. (2 Batesalonike 1:3) Akabalilo kosa Abaketi ba Yehova bobomba isi Kyala ohoboka nasyo yo nongwa bopilikana ngati bandu ba nyumba yimoyene.—Belenga Salimo 33:12; Imbombo sya Batumigwa 20:35.
Manyila Fingi
BO BALIKU ABA BOBOMBA UBWIGHANE BWA YEHOVA AMASIKU AGHA?
Abaketi ba Yehova bo Bandu Baliku?
Ngimba mubamenye balinga aba bo Baketi ba Yehova? Ngimba mumenye syafiki sya uswe?
cjk_Latn swh_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn kin_Latn kin_Latn